題陽江何氏挹翠軒
作者：胡銓
朝代：宋

paragraphs: 人皆犯紅塵，君獨嗜空翠。
紅塵終有得，空翠了無味。
自衆人以觀，君亦少良計。
細問紅塵人，軒冕蔓倒敝。
方寸萬斛埃，灰土常處袂。
翻思對青山，一洗穢濁氣。
始知空翠佳，千古餘爽思。
何子亦何人，對此日隠几。
明涵軒窗浄，影入林牖媚。
眼界括窮碧，白鳥决歸眥。
青山如高人，可挹不可致。